laion/Wikipedia-Exotic huggingface dataset:
მსოფლიოს VIII გუნდური ჩემპიონატი ჭადრაკში ვაჟთა შორის

მსოფლიოს VIII გუნდური ჩემპიონატი ჭადრაკში ვაჟთა შორის გაიმართა 2011 წლის 16 - 26 ივლისს (ნინბო, ჩინეთი). ნინბოში რუსები პირველად დარჩნენ საპრიზო სამეულის მიღმა. გამარჯვება კი სომხეთის ნაკრებს ხვდა, რომელმაც თანაბრად განვლი მთელი დისტანცია. სომხეთი აღმოჩნდა ერთადერთი გუნდი, რომელსაც არ წაუგია მატჩი, მაშინ როდესაც ყველამ წააგო მინიმუმ ორი მატჩი მაინც. სუსტად გამოვიდნენ რუსები, რომლებმაც სამი მატჩი წააგეს და მათ შორის აზერბაიჯანთან 1-3 (თავისი პარტიები გრიშჩუკს და სვიდლერს მოუგეს გასიმოვმა და ჰუსეინოვმა).  სომხეთი ლევონ არონიანი 5 (+3=4-1), სერგეი მოვსესიანი 6 (+3=6-0), ვლადიმერ აკოფიანი 6 (+3=6-0), გაბრიელ სარგისიანი 4,5 (+2=5-2), რობერტ ჰოვანესიანი 1 (+1=0-0).  ჩინეთი ვანგ ჰაო 6 (+3=6–0), ვანგ იუე 7 (+5=4–0), ლი ჩაო 5 (+2=6–0), იუ იანგი 2 (+1=2–3), დინგ ლირენი 2,5 (+2=1–1).  უკრაინა ვასილი ივანჩუკი 5 (+2=6–1), პაველ ელგანოვი 3 (+0=6–1), ზაჰარ ეფიმენკო 4 (+0=8–0), ალექსანდრ მოისეენკო 6 (+4=4–0), ალექსანდრ არაშენკო 1,5 (+1=1–2).
კენგურუსებრნი

კენგურუსებრნი (ლათ. Macropodidae) — ძუძუმწოვართა ოჯახის წევრი ჩანთოსნების რიგისა. ეს სახეობა რიცხობრივად მეორეა (ამერიკული ოპოსუმების შემდეგ) ჩანთოსან ცხოველებში, მათ შორის ის ჩანთოსნებიც, რომლებიც ხტუნვით გადაადგილდებიან. Australian Department of the Environment and Heritage დაარქივებული 2007-01-26 საიტზე Wayback Machine.
დაბნელება (რომანი)

დაბნელება (ინგლ. Eclipse) — მესამე წიგნი სტეფანი მეიერის რომანების სერიიდან „ბინდი“. წიგნი გამოიცა 2007 წლის 7 აგვისტოს. რომანს ისეთივე წარმატება ხვდა წილად როგორც მის წინამორბედებს (ბინდი და ახალი მთვარე). ყურადღება!  ქვემოთ მოყვანილია სიუჟეტის და/ან დასასრულის დეტალები. მოქმედება კვლავ ფორკსში ვითარდება. კალენების დაბრუნებამ ჯეიკობი ძალიან განარისხა, რადგან სამუდამოდ გადაეკეტა გზა ბელასკენ და ისინი მხოლოდ მეგობრებად დარჩნენ. თუმცა, ჯეიკს ბელა კვლავ უყვარს და სწორედ ამიტომ წიგნის ერთ-ერთ ეპიზოდში მას ჰკოცნის, რაც ბელას იმდენად განარისხებს, რომ ჯეიკისთვის ფიზიკურად გასწორებას შეეცდება და რადგან მაქციები, ისევე როგორც ვამპირები კლდესავით მაგრები არიან, ბელა ხელს დაიზიანებს. ამან უფრო იძაბება ვითარება ედვარდსა და ჯეიკს შორის. თუმცა ბელა ბლეკს მაინც შეურიგდება. ამავდროულად ბელაზე განრისხებული ვიქტორია სიეტლში ახალშექმნილი ვამპირებისაგან არმიას აყალიბებს, რათა ერთხელ და სამუდამოდ იძიოს შური კალენებზე მისი შეყვარებულის, ჯეიმზის მოკვლისთვის. კალენები ნებისმიერ წამს ელოდებიან ვიქტორიას თავდასხმას და ამიტომაც მუდმივ მზადყოფნაში არიან. რადგან ვიქტორია მაქციებისა და ვამპირების საერთო მტერია, ამ ნაწილში ისინი გაერთიანდებიან მტერთან საბრძოლველად. ვამპირები მაქციებთან ერთად იწყებენ ტაქტიკის შემუშავებას, თუ როგორ გაუმკლავდნენ ახალშექმნილთა არმიას. ამ ნაწილში ბელა სკოლას ამთავრებს და ამის აღსანიშნავად კალენების სახლში ელისი წვეულებას აწყობს. საბოლოოდ ვიქტორიას არმია ფორკსისკენ დაიძვრება, რასაც ელისი მანამდე იხილავს, სანამ ისინი ქალაქს მიუახლოვდებიან. კარგად შემუშავებული ტაქტიკით კალენებსა და მაქციებს არ გაუჭირდებათ ვიქტორიას არმიის განადგურება. წიგნის ბოლო თავი მოთხრობილია ჯეიკობ ბლეკის მიერ - მას ედვარდისა და ბელას, ქორწილის მოსაწვევი მოსდის. ავტორ სტეფანი მეიერის თქმით, „დაბნელების“ გარეკანს რამდენიმე სიმბოლური დატვირთვა აქვს: წითელი ლენტის ერთი ნაწილი ედვარდისადმი, ხოლო მეორე ჯეიკობისადმი სიყვარულს აღნიშნავს. ლენტი ბელას არჩევანია, თუ ვისთან დარჩეს. ლენტი აგრეთვე აღნიშნავს იმ ორ არჩევანს, რომელიც ბელას გააჩნია: პირველია გახდეს ვამპირი და დარჩეს ედვარდთან, და მეორე — დარჩეს ადამიანი, მაგმამ იყოს ჯეიკობთან. იმის მიუხედავად, რომ ბელას ძალიან სურს, გახდეს ვამპირი, მაინც უჭირს გამოეთხოვოს ადამიანურ ცხოვრებას. ლენტის ორი ნაწილი ერთმანეთთან დაკავშირებულია წვრილი ძაფით, რაც აღნიშნავს იმას, რომ ბელა ებღაუჭება საკუთარ ადამიანურ ცხოვრებას, ჯეიკობს. ლენტის მცირე ნაწილი ჯეიკობისადმი სიყვარულის აღმნიშვნელია, ხოლო დიდი ედვარდისადმი. თავად სახელწოდება „დაბნელება“ არის მთვარის (ედვარდის) და მზის (ჯეიკობის) ერთობლიობა, რაც დაბნელების აღმნიშვნელია. სტეფანი მაიერის ოფიციალური საიტი ბინდი - საგის ოფიციალური საიტი
კორალაინი (ფილმი)

კორალაინი (ინგლ. Coraline) — 2009 წლის ანიმაციური ფილმი, რომელიც ეფუძნება ნილ გეიმენის ამავე სახელწოდების 2002 წლის რომანს. ფილმი გადაღებულია რეჟისორ ჰენრი სელიკის მიერ, სტუდიაში Laika, ხოლო დისტრიბუტორია Focus Features. 60,000,000 აშშ დოლარის ბიუჯეტით ფილმმა შემქმნელებს მოუტანა 124,596,398 აშშ დოლარის შემოსავალი. სიუჟეტის მიხედვით, გოგონა კორალაინს ბეზრდება ჩვეულებრივ სამყაროში ცხოვრება, ვინაიდან მისი მშობლები დიდ ყურადღებას არ უთმობენ. ალტერნატიულ რეალობაში ისინი მას ყველანაირად ანებივრებენ და კორალაინი დგება არჩევანის წინაშე, თუ რომელ სამყაროში დარჩეს. ოფიციალური საიტი „კორალაინი“ — კინოფილმების ინტერნეტ-მონაცემთა ბაზა (ინგლისური) „კორალაინი“ — ანიმაციური ფილმების მონაცემთა დიდ ბაზაში „კორალაინი“ — Allmovie-ზე „კორალაინი“ — Rotten Tomatoes „კორალაინი“ — Box Office Mojo-ზე
სოციალ-დემოკრატები საქართველოს განვითარებისათვის

სოციალ-დემოკრატები საქართველოს განვითარებისათვის — მემარცხენე-ცენტრისტული იდეოლოგიის პოლიტიკური პარტია საქართველოში, რომელიც დაფუძნდა 2010 წელს, თავმჯდომარეა (ხელმძღვანელი) გია ჟორჟოლიანი. გაერთიანების დეკლარირებული მისიაა საქართველოს განვითარება, რაც გულისხმობს სოციალურ, ეკონომიკურ, პოლიტიკურ, კულტურულ და პიროვნულ (ინდივიდუალურ) განვითარებას და ემყარება შემდეგ პრინციპებს: თავისუფლება, თანასწორობა, სამართლიანობა, სოლიდარობა. ახალგაზრდა სოციალისტები ქრისტიან-სოციალისტთა ჯგუფი ↑ ჩვენს შესახებ - თავმჯდომარე. ბიოგრაფია. სოციალ-დემოკრატები საქართველოს განვითარებისათვის. დაარქივებულია ორიგინალიდან — 2016-06-11. ციტირების თარიღი: 2011-08-06. ↑ საქართველოს იუსტიციის სამინისტროს მიერ რეგისტრირებული მოქალაქეთა პოლიტიკური გაერთიანებების (პარტიების) რ ე ე ს ტ რ ი (.pdf). საქართველოს იუსტიციის სამინისტრო. დაარქივებულია ორიგინალიდან — 2012-09-08. ციტირების თარიღი: 2011-08-06. ↑ პროგრამა. სდსგ. დაარქივებულია ორიგინალიდან — 2020-06-10. ციტირების თარიღი: 2020-03-01.
ბინდის საგა: დაბნელება (საუნდტრეკი)

დაბნელება — ბინდის საგის მესამე ნაწილის ეკრანიზაციის საუნდტრეკი. დისკი გამოიცა 2010 წლის 8 ივნისს. ალბომში შესულია ყველა ის სიმღერა რომელმაც ფილმში გაიჟღერა. ალბომის პროდუსერია ალექსანდრა პატსავასი Metric — Eclipse (All Yours) - (ტიტრები) Muse — Neutron Star Collision (Love Is Forever) — (ჯეიკობი, ქვილი და ემბრი მიდიან წვეულებაზე) The Bravery — Ours -(მუსიკა, რომელიც ისმის წვეულებაზე) Florence and the Machine — Heavy in Your Arms (ტიტრები) Sia — My Love -(ბელა მიდის ედვარდთან და ის მას სჩუქნის ბეჭედს.) Fanfarlo — Atlas — (ედვარდი ტოვებს ბელას გადაწყვეტილების გზაზე. (გაჰყვება თუ არა მას ცოლად)) The Black Keys — Chop and Change -(ფილმის დასაწყისი) The Dead Weather — Rolling in on a Burning Tire -(ვიქტორია ელაპარაკება რაილის, შემდეგ ისინი კოცნიან ერთმანეთს) ბეკი და Bat for Lashes — Let’s Get Lost -(ბელა მიდის მანქანასთან რათა ლა პუშში წავიდეს) Vampire Weekend — Jonathan Low -(ბელა მიდის სკოლიდან მოტოციკლით ჯეიკობთან ერთად) UNKLE და The Black Angels — With You in My Head - (კალენები ვარჯიშობენ ახალშექმნილთა არმიასთან საბრძოლველად.) Eastern Conference Champions — A Million Miles an Hour -(ბელა და ედვარდი ხედავენ ჯეიკობს სკოლის გაჩერებაზე) Band of Horses — Life on Earth - (ბელა და ედვარდი წვანან საწოლზე და საუბრობენ მის ვამპირად გადაქცევაზე) Cee-Lo Green — What Part of Forever - (ტიტრები) ჰოვარდ შორი — Jacob’s Theme - (ბელა ესაუბრება ჯეიკობს მას შემდეგ, რაც ჯეიკი დაშავდა.) მთავარი სტატია: ბინდის საგა: დაბნელება. ალბომის ოფიციალური საიტი დაარქივებული 2010-05-10 საიტზე Wayback Machine. ↑ Phares, Heather. Review: The Twilight Saga: Eclipse. Allmusic. ციტირების თარიღი: 10 June 2010. ↑ Various - Twilight Saga: Eclipse დაარქივებული 2010-06-25 საიტზე Wayback Machine. . Published June 21, 2010. Accessed November 13, 2010. By Adam Johns. ↑ Greenblatt, Leah (May 26, 2010). „The Twilight Saga: Eclipse (2010)“. Entertainment Weekly. დაარქივებულია ორიგინალიდან — 13 აგვისტო 2011. ციტირების თარიღი: 10 June 2010. ↑ The Twilight Saga: Eclipse Original Motion Picture Soundtrack by Various Artists | Rolling Stone Music | Rolling Stone დაარქივებული 2010-11-02 საიტზე Wayback Machine. . Published June 8, 2010. Accessed November 13, 2010. By Christian Hoard.
Paul McCartney and Wings

Paul McCartney & Wings (იგივე Wings) — როკ-ჯგუფი, შექმნილი 1971 წელს. მასში ძირითადად შედიოდნენ პოლ მაკ-კარტნი, ლინდა მაკ-კარტნი და დენი ლეინი. ჯგუფმა 1981 წლამდე იარსება. Wings-ს ბრიტანეთში ჰქონდა 12 სინგლი, მოხვედრილი საუკეთესო 10-ეულში, ხოლო აშშ-ში - 14 სინგლი მოხვედრილი ადგილობრივ 10-ეულებში. ჯგუფის მიერ გამოცემული 23 სინგლი აშშ-ში მოხვდა საუკეთესო 40-ეულში (მათ შორის იყო „Junior's Farm/Sally G“). ჯგუფის ცხრა სტუდიური ალბომიდან ყველა მოხვდა აშშ-სა თუ ბრიტანეთის 10-ეულებში, ხოლო ხუთი ლიდერობდა აშშ ჩარტში. მთავარი სტატია: Wings-ის დისკოგრაფია. სტუდიური ალბომები Wild Life (1971) Red Rose Speedway (1973) Band on the Run (1973) Venus and Mars (1975) Wings at the Speed of Sound (1976) London Town (1978) Back to the Egg (1979) ათწლიანი არსებობის პერიოდში Wings-ის შემადგენლობამ განიცადა მრავალი ცვლილები. ამ პერიოდში იგი ორჯერ გახდა ტრიო (მაკ-კარტნი-მაკ-კარტნი-ლეინი). ↑ „Milestones, Sep. 26, 1977“. Time. 26 September 2007. ციტირების თარიღი: 30 July 2016. ↑ Johnstone, Andrew (6 თებერვალი 2015). „A General Guide to Soft Rock“. Rip It Up. დაარქივებულია ორიგინალიდან — 10 თებერვალი 2015. ციტირების თარიღი: 30 ივლისი 2016. ↑ uao. (3 July 2005) Sunday Morning Playlist: Soft Rock. Blogcritics. დაარქივებულია ორიგინალიდან — 30 ივლისი 2016. ციტირების თარიღი: 30 July 2016.
უთო

უთო — ერთ-ერთი ელექტრონული მოწყობილობათაგანი, რომელიც ტანისამოსის, ფარდების და სხვა მატერიების გასწორება-დაუთოვებისათვის გამოიყენება. უთო გამოგონილი იქნა დიდი ხნის წინათ. ძვ. წ. IV საუკუნეში ძველმა ბერძნებმა შექმნეს ტანისამოსის და სხვა სახის ქსოვილების ნაკეცების გასასწორებელი მეტალის მოწყობილობა, რომელიც მხოლოდ გაცხელების შემდეგ შესანიშნავად ასრულებდა შემქმნელების ჩანაფიქრს. XVIII—XIX საუკუნეში უთო თანამედროვეობასთან ძალიან ახლოს მდგომ ლითონის იარაღს წარმოადგენდა, მას გაზზე ან ღუმელზე აცხელებდნენ. XVIII საუკუნის შუა წლებში გამოჩნდა უთო, რომელშიც გავარვარებული ნაკვერჩხლები თავსდებოდა. ყველაზე გავრცელებული იყო გასათბობი უთოები - ისინი ღუმელში იდგმებოდა და ასე ცხელდებოდა. თუმცა იმ დროისთვის ყველაზე ძვირფასს მაინც სპირტის უთო წარმოადგენდა - XIX საუკუნეში მისთვის საკმაოდ ძვირ საფასურს ცხვარსაც კი არ იშურებდნენ. პირველი ელექტრონული უთო გამოჩნდა 1882 წელს გამომგონებელ ჰენრი სილის წყალობით. მაგალითი (აღებულია თანამედროვე მოწყობილობის ინსტრუქციიდან): ანტიკვარული უთოები დაარქივებული 2015-12-19 საიტზე Wayback Machine. ანტიკვარული უთოები
ამანელისძენი

ამანელისძენი — XII-XIII საუკუნეების საქართველოს დიდგვაროვანი ფეოდალები, არგვეთის ერისთავთერისთავები. პირველად თამარის დროს იხსენიებიან. მათი გვარისა იყო დავით ნარინის მეუღლე თამარი. როდესაც არგვეთის ერისთავობა ძველ მფლობელთა (ბაღვაშთა) შთამომავლებმა კახაბერისძეებმა დაიბრუნეს, ამანელისძენი დაკნინდნენ და XIII საუკუნის შემდგომ საისტორიო წყაროებში აღარ იხსენიებიან. შოშიაშვილი ნ., ქსე, ტ. 1, გვ. 349, თბ., 1975
ატლეტიკო მადრიდი

„ატლეტიკო მადრიდი“ (ესპ. Atlético de Madrid) — ესპანეთის საფეხბურთო კლუბი ქალაქ მადრიდიდან. ასპარეზობს პრიმერა დივიზიონში. საშინაო მატჩებს ატარებს ესტადიო ვანდა მეტროპოლიტანოზე. დაარსდა 1903 წელს და დღემდე ერთ-ერთი წამყვანი კლუბია ესპანეთში. „ატლეტიკო“ ტიტულების სიმრავლით მხოლოდ მადრიდის „რეალს“ და კატალონიის „ბარსელონას“ ჩამორჩება ესპანეთის მასშტაბით. „ატლეტიკო“ დღესაც ევროპულ გრანდად მოიაზრება. კლუბი 2010 და 2012 წლებში გახდა უეფა-ს ევროპა ლიგისა და უეფა-ს სუპერთასის გამარჯვებული. 2014 წელს გუნდმა მოიგო ლა ლიგა, ესპანეთის სუპერთასი, მონაწილეობა მიიღო ჩემპიონთა ლიგის ფინალში. მთავარი სტატია: ვანდა მეტროპოლიტანო (სტადიონი) და ესტადიო ვისენტე კალდერონი. ლა ლიგა: ჩემპიონი (11): 1939–40, 1940–41, 1949–50, 1950–51, 1965–66, 1969–70, 1972–73, 1976–77, 1995–96, 2013–14, 2020–21 ვიცე ჩემპიონი (10):1943–44, 1957–58, 1960–61, 1962–63, 1964–65, 1973–74, 1984–85, 1990–91, 2017–18, 2018–19 სეგუნდა დივიზიონი: ჩემპიონი (1): 2001–02 ვიცე ჩემპიონი (2): 1932–33, 1933–34 ესპანეთის თასი: თასის მფლობელი (10): 1959–60, 1960–61, 1964–65, 1971–72, 1975–76, 1984–85, 1990–91, 1991–92, 1995–96, 2012–13 ფინალისტი (9): 1921, 1926, 1955–56, 1963–64, 1974–75, 1986–87, 1998–99, 1999-00, 2009–10 ესპანეთის სუპერთასი: თასის მფლობელი (2): 1985, 2014 ფინალისტი (5): 1991, 1992, 1996, 2013, 2019–20 ევა დუარტეს თასი თასის მფლობელი (1): 1951 ფინალისტი (1): 1950 უეფა-ს ევროპა ლიგა: ჩემპიონი (3): 2009–10, 2011–12, 2017–18 უეფა-ს თასების მფლობელთა თასი ჩემპიონი (1): 1961–62 უეფა-ს სუპერთასი (3): 2010, 2012, 2018 შენიშვნა: დროშა აღნიშნავს ეროვნულ ნაკრებს რომელიც განსაზღვრულია ფიფა-ს წესებით. მოთამაშეები შესაძლოა რამდენიმე ფიფა-ს არაწევრ ქვეყანას/ტერიტორიას მიეკუთვნებოდნენ. ყველაზე მეტი მატჩი ყველაზე მეტი გოლის ავტორი კლუბის დაარსების დღიდან ფეხბურთელებს ლურჯ-თეთრ ზოლებიანი მაისურები და შავი შორტები ეცვათ, მაგრამ შემდეგ შავი შორტი ლურჯმა ჩაანაცვლა ხოლო მაისურები წითელ თეთრი ზოლებით ჩანაცვლდა. გუნდის ფორმების ფირმები და სპონსორები წლების მიხედვით ოფიციალური საიტი ატლეტიკო მადრიდი Twitter-ზე კლუბის პროფილი Soccerway-ზე კლუბის პროფილი Transfermarket-ზე ↑ 2009/10: Atlético crown historic campaign. უეფა. 17 ივნისი, 2010.
მარსს სჭირდება დედები

„მარსს სჭირდება დედები“ (ინგლ. Mars Needs Moms) — 2011 წლის ამერიკული ანიმაციური ფილმი, რომელიც ეფუძნება ბერკლი ბრიზედის ამავე სახელწოდების რომანს. ფილმი გადაღებულია რეჟისორ საიმონ უელსის მიერ, ImageMovers Digital, ხოლო დისტრიბუტორია Walt Disney Pictures. 150 მილიონი აშშ დოლარის ბიუჯეტით ფილმმა შემქმნელებს მოუტანა 39 მილიონი აშშ დოლარის შემოსავალი, რამაც რობერტ ზემეკისის მიერ დაარსებული ImageMovers Digital-ის დახურვა გამოიწვია. ყურადღება!  ქვემოთ მოყვანილია სიუჟეტის და/ან დასასრულის დეტალები. ბიჭუნა მაილოს დედას იტაცებენ უცხოპლანეტელები მარსიდან. ისინი თავის პლანეტაზე ამრავლებენ მსგავს არსებებს, მაგრამ არ იციან მათი აღზრდა, ამიტომ ადამიანურ ინსტინქტებს ითვისებენ, უნერგავენ აღმზრდელ რობოტებს, შემდეგ კი პირველწყაროს (ანუ მდედრობითი სქესისა და დედის ინსტინქტის მქონე პირს) ანადგურებენ. მაილო მიემგზავრება მათი ხომალდით, რათა გადაარჩინოს დედა, რომელსაც სულ მცირე ხნის წინ განუცხადა, რომ არ სურს მისი დანახვა. ოფიციალური საიტი „მარსს სჭირდება დედები“ — კინოფილმების ინტერნეტ-მონაცემთა ბაზა (ინგლისური) „მარსს სჭირდება დედები“ — Allmovie-ზე „მარსს სჭირდება დედები“ — Rotten Tomatoes ↑ 1.0 1.1 Mars Needs Moms (2011). Box Office Mojo. ციტირების თარიღი: 9 ნოემბერი, 2012. ↑ Kaufman, Amy (10 მარტი, 2011). „Movie Projector: 'Battle: Los Angeles' will rule, 'Mars Needs Moms' will bomb“. Los Angeles Times. ციტირების თარიღი: 13 მარტი, 2011. შეამოწმეთ თარიღის პარამეტრი |accessdate= და |date=-ში (დახმარება)
ბალტო (ფილმი)

ბალტო (ინგლ. Balto) — 1995 წლის ანიმაციური ფილმი. იგი გადაღებულია რეჟისორ საიმონ უელსის მიერ, სტუდიაში Amblimation, ხოლო დისტრიბუტორია Universal Pictures. ფილმმა შემქმნელებს მოუტანა 11,348,324 აშშ დოლარის შემოსავალი. სიუჟეტის მიხედვით, რომელიც ეფუძნება რეალურ ისტორიას და მიმდინარეობს 1925 წელს, ბალტო არის ძაღლი, რომელმაც უნდა გადაარჩინოს ბავშვები დიფტერიის ეპიდემიისგან. „ბალტო“ — კინოფილმების ინტერნეტ-მონაცემთა ბაზა (ინგლისური) „ბალტო“ — Allmovie-ზე Balto Scene[მკვდარი ბმული]
ეგვიპტის უფლისწული

„ეგვიპტის უფლისწული“ (ინგლ. The Prince of Egypt) — 1998 წლის ანიმაციური ფილმი. გადაღებულია რეჟისორების საიმონ უელსის, ბრენდა ჩეპმენისა და სტივ ჰიკნერის მიერ. დამზადდა სტუდიაში DreamWorks Animation, ხოლო დისტრიბუტორია DreamWorks Pictures. სიუჟეტი ეფუძნება გამოსვლათა წიგნს (ბიბლია) და მოსეს ამბავს. ოსკარის 71-ე დაჯილდოებაზე ფილმმა გაიმარჯვა საუკეთესო ორიგინალური სიმღერის კატეგორიაში სიმღერისათვის „When You Believe“, ხოლო ნომინირებული იყო საუკეთესო ორიგინალური მუსიკისთვის. ფილმი კინოთეატრებში გამოვიდა 1998 წლის 18 დეკემბერს და შემქმნელებს 218,613,188 აშშ დოლარის შემოსავალი მოუტანა. „ეგვიპტის უფლისწული“ — ანიმაციური ფილმების მონაცემთა დიდ ბაზაში „ეგვიპტის უფლისწული“ — კინოფილმების ინტერნეტ-მონაცემთა ბაზა (ინგლისური) „ეგვიპტის უფლისწული“ — Allmovie-ზე „ეგვიპტის უფლისწული“ — Rotten Tomatoes „ეგვიპტის უფლისწული“ — Box Office Mojo-ზე ↑ 1.0 1.1 1.2 Prince of Egypt (1998). Box Office Mojo. ↑ Academy Awards, USA: 1998. awardsdatabase.oscars.org.
ამარილისი

ამარილისი (ლათ. Amaryllis) — ბოლქვიანი ბალახოვანი მცენარეების გვარი ამარილისისებრთა ოჯახისა. ერთადერთი სახეობა — ლათ. Amaryllis belladonna, რომელსაც დიდრონი, ზანზალაკისებრი, თეთრი ან ფერადი სურნელოვანი ყვავილები აქვს, გავრცელებულია სამხრეთ აფრიკაში. მოჰყავთ ორანჟერეებში, სამხრეთში კი — ღია გრუნტშიც. არსებობს აგრეთვე ბაღისა და ჰიბრიდული ფორმები. დეკორატიულ მებაღეობაში ამარილისს უწოდებენ ჰიპეასტრუმსაც, რომელიც იმავე ოჯახს ეკუთვნის. ქართული საბჭოთა ენციკლოპედია, ტ. 1, თბ., 1975. — გვ. 349.
ამარილისისებრნი

ამარილისისებრნი, ნარგიზისებრნი (ლათ. Amaryllidaceae) — ერთლებლიანი ყვავილოვანი მცენარეების ოჯახი. მრავალწლოვანი, ბოლქვიანი, იშვიათად ფესურიანი ბალახოვანი მცენარეები. აქვს ორსქესიანი აქტინომორფული ყვავილები; ყვავილის ქვედა ნასკვით განსხვავდებიან მათთან ახლოს მდგომ შროშანისებრთა ოჯახისაგან. ცნობილია 75 გვარის 100-მდე სახეობა. გავრცელებულია მთელ მსოფლიოში, უმეტესად სამხრეთ აფრიკაში, ცენტრალურ და სამხრეთ ამერიკაში. საქართველოში ველურად იზრდება 4 გვარი: ცხენისკბილა (ლათ. Leucojum), შტერნბერგია (ლათ. Sternbergia), პანკრაციუმი (ლათ. Pancratium) და თეთრყვავილა (ლათ. Galanthus). ეს უკანასკნელი ფართოდ არის გავრცელებული ჩვენში და რამდენიმე ენდემურ სახეობას შეიცავს. ცნობილია მისი ადრე გაზაფხულზე მოყვავილე სახეობები. ამარილისისებრთა უმრავლესობა (ნარგიზი, ამარილისი, კლივია და სხვა) დეკორატიულია. ზოგი სახეობა ალკალოიდებს შეიცავს და მათ მედიცინაში იყენებენ. ხარაძე ა., ქართული საბჭოთა ენციკლოპედია, ტ. 1, თბ., 1975. — გვ. 349.
მეგატვინი

მეგატვინი (ინგლ. Megamind) — ანიმაციური კომედიური ჟანრის ფილმი, გამოშვებული DreamWorks Animation-ის მიერ. ფილმის დისტრიბუტორია Paramount Pictures. ფილმში როლებს ახმოვანებენ უილ ფერელი, ბრედ პიტი, ჯონ ჰილი, თინა ფეი და სხვები. უილ ფერელი - მეგატვინი (მეგატვინი) ჯონ ჰილი - ტიტანი (Titan, იგივე Tighten) თინა ფეი - როქსანა რიჩი (როქსანა რიჩი) ბრედ პიტი - მეტრო მენი (მეტრო მენი) დევიდ კროსი - დამხმარე (დამხმარე) ბენ სტილერი - ბერნარდი (ბერნარდი) ყველა სიმღერის მუსიკის ავტორი — ჰანს ციმერი და ლორნი ბელფი, გარდა მითითებულისა. ფილმში აგრეთე ჟღერს „Back in Black“ - AC/DC „Highway to Hell“ - AC/DC „Crazy Train“ - ოზი ოსბორნი „Mr. Blue Sky“ - Electric Light Orchestra „TNT“ - AC/DC „Welcome to the Jungle“ - Guns N' Roses „Cobrastyle“ - Teddybears „In the Midnight Hour“ - უილსონ პიკეტი „Bad“ - მაიკლ ჯექსონი ოფიციალური საიტი ტრეილერი დაარქივებული 2011-01-26 საიტზე Wayback Machine.
ამარტოლი

ამარტოლი, ამარტოლოსი (ბერძნ. Amartōlos - "ცოდვილი"), შუა საუკუნეების ბერ-მონაზვნების ზედსახელი. ამ ეპითეტით ცნობილია რამდენიმე მოღვაწე ბიზანტიასა და საქართველოში (IX საუკუნის ისტორიკოსი გიორგი ამარტოლი ბიზანტიაში, XIII საუკუნის მოღვაწე არსენ ამარტოლი საქართველოში). ჟორდანია თ., ქრონიკები და სხვა მასალა საქართველოს ისტორიისა და მწერლობისა, წგნ. 2, ტფ.,1897, გვ. 108 ყაუხჩიშვილი ს., ქსე, ტ. 1, გვ. 349, თბ., 1975
სათამაშოების ისტორია 3

სათამაშოების ისტორია 3 (ინგლ. Toy Story 3) — 2010 წლის ამერიკული ანიმაციური ფილმი. გადაღებული 3D ფორმატში. იგი არის სათამაშოების ისტორიის სერიის ფილმების მესამე ნაწილი. სათამაშოების ისტორია 3 ერთადერთი ანიმაციური ფილმია, რომლის შემოსავალმა ერთ მილიარდ დოლარს გადააჭარბა. ფილმის მსოფლიო პრემიერა 2010 წლის 18 ივნისს შედგა. მთავარ გმირებს კვლავ ტომ ჰენქსი და ტიმ ალენი ახმოვანებენ. პრემიერაზე, ფილმის დაწყებამდე, ეკრანზე გაუშვეს მოკლემეტრაჟიანი ანიმაციური ფილმი „დღე და ღამე“. ყურადღება!  ქვემოთ მოყვანილია სიუჟეტის და/ან დასასრულის დეტალები. ფილმის დასაწყისი ასეთია: ვუდი, ბაზი და ჯესი მისდევენ მატარებელს. მატარებელს მართავენ ბარტი და ბეტი (მისტერ და მისის კარტოფილები). მათთან ერთად მატარებელში არიან სამი უცხოპლანეტელი, პლანეტიდან სახელად - პიცა. უეცრად მატარებელი ხიდიდან ვარდება, რადგანაც ლიანდაგი აფეთქებულია. მატარებელს ჰაერში ბაზ ლაითერი იჭერს და ბოროტმოქმედებს ჩიხში მოაქცევს. სინამდვილეში კი ამ ყველაფერს ენდი აკეთებს, რომელიც გიჟდებოდა თავისი სათამაშოებით თამაშზე. ახლა ის უკვე 16 წლისაა და აღარ აინტერესებს საბავშვო გასართობები, რადგანაც იგი უნივერსიტეტში სწავლის გასაგრძელებლად ემზადება. ენდი გადაწყვეტს, რომ კოლეჯში მხოლოდ ვუდი წაიყვანოს, თუმცა სრულიად შემთხვევით სათამაშოები საბავშვო ბაღში აღმოჩნდებიან, სადაც ყველაფერი ისე არაა როგორც მათ ეგონათ. ყველა სიმღერის ავტორი — რენდი ნიუმენი. ოსკარი საუკეთესო ორიგინალური სიმღერისთვის ოსკარი საუკეთესო ანიმაციური სრულმეტრაჟიანი ფილმისთვის სათამაშოების ისტორია სათამაშოების ისტორია 2 ფილმის ოფიციალური საიტი Pixar-ის საიტი დაარქივებული 2010-10-30 საიტზე Wayback Machine.
ზომბილენდი

„ზომბილენდი“ (ინგლ. ზომბილენდი) — 2009 წლის საშინელებათა ჟანრის კომედია. პრემიერა გაიმართა 2009 წლის 2 ოქტომბერს ფილმის რეჟისორია რუბენ ფლეიშერი. ყურადღება!  ქვემოთ მოყვანილია სიუჟეტის და/ან დასასრულის დეტალები. მას შემდეგ, რაც აშშ-ში ზომბის ვირუსი გავრცელდა, გადარჩა მცირერიცხოვანი გუნდი რომელიც მოგზაურობს ქალაქიდან ქალაქში რათა ზომბებს გაექცნენ. ერთ-ერთი გადარჩენილთა შორის თინეიჯერი ბიჭია, რომელიც კოლუმბუსში მიემგზავრება სადაც მისი მშობლები ცხოვრობდნენ. იმისათვის, რომ გადარჩეს მან შეიმუშავა წესთა სისტემა რომელსაც მთელი ფილმის განმავლობაში იცავს. ერთხელაც გზაზე ის შეხვდება სხვა გადარჩენილ მოგზაურს, რომელსაც ზომბთა სხვადასხვა სადისტური ხერხით დახოცვა უყვარს. ის ტალაჰასში მიემართება ამიტომ ბიჭის გაყოლებასაც გადაწყვეტს. მარტოობაში ისინი ვერავის ენდობიან, ამიტომ ერთმანეთს იმ ქალაქების სახელებს ეძახიან საითაც მიემართებიან. კოლუმბუსს და ტალაჰასს ბევრი სურთულის გადალახვა მოუწევთ ერთად, მათ შორისაა ორი ცბიერი და (უიჩიტა და ლიტლ როკი) რომლებმაც რამდენიმეჯერ გააცურეს ბიჭები. ჯესი აიზენბერგი — კოლუმბუსი ვუდი ჰარელსონი — ტალაჰასი ემა სტოუნი — უიჩიტა ებიგეილ ბრესლინი — ლიტლ-როკი ემბერ ჰერდი — 406, კოლუმბუსის მეზობელი ბილ მარი — თამაშობს თავის თავს იყავი ფორმაში საკონტროლო გასროლა ფრთხილად ტუალეტებში უსაფრთხოების ღვედი მფრინავი რკინის ტაფა იცხოვრე მარტივად იშოვე მაგარი წყვილი პირსახოცი ბოულინგის ბურთი არ ისურვო, იყო გმირი (ფილმის ბოლოს იცვლება „იყავი გმირი“-თ) ერიდე სტრიპტიზ-კლუბებს თუკი ეჭვი გეპარება, გვერდის ასავლელი გზა იპოვე. შეამოწმე უკანა სავარძელი შვეიცარიული საბრძოლო დანა ჰიგიენა ფილმის ყველა პერსონაჟს ამერიკის ქალაქების საპატივსაცემულო სახელები ჰქვია: კოლუმბუსი (კოლუმბუსი), ტალაჰასი (ტალაჰასი), უიჩიტა (უიჩიტა) და ლიტლ როკი (ლიტლ-როკი). ბილ მარის და ვუდი ჰარელსონს ერთად უკვე ჰქონდათ ნათამაშები სხვა ფილმში. როდესაც ფილმში ტალაჰასი და ბილ მარი მარიხუანით დაბოლდებიან ისინი ცდილობენ დაიჭირონ წარმოსახვითი მოჩვენება და ერთმანეთს მიმართავენ სახელებით: რეი და პიტი. ასე ეწოდება ფილმის „მოჩვენებებზე მონადირეების“ მთავარ გმირებს, რომელშიც ბილ მარიმ პიტის როლი შეასრულა. ფილმის თითქმის ბოლო მომენტში უიჩიტა კოლუმბუსს თავის ნამდვილ სახელს ეუბნება - კრისტა. ოფიციალური საიტი „ზომბილენდი“ — კინოფილმების ინტერნეტ-მონაცემთა ბაზა (ინგლისური) „ზომბილენდი“ — Box Office Mojo-ზე „ზომბილენდი“ — Rotten Tomatoes „ზომბილენდი“ — Metacritic-ზე ↑ Zombieland. British Board of Film Classification (September 24, 2009). დაარქივებულია ორიგინალიდან — ოქტომბერი 10, 2009. ციტირების თარიღი: March 14, 2010. ↑ 2.0 2.1 Zombieland. Box Office Mojo. ციტირების თარიღი: March 14, 2010.
ნოდარი (საკუთარი სახელი)

ნოდარი (სპარს. „ძალიან ახალგაზრდა“) — ირანული წარმოშობის საკუთარი სახელი. სამოქალაქო რეესტრის მონაცემებით, საქართველოს ტერიტორიასა და მის ფარგლებს გარეთ ცხოვრობს ამ სახელის 24068 მატარებელი. ვაჟის სახელები (ნ), ქართული გენეალოგია დაარქივებული 2011-10-11 საიტზე Wayback Machine. „ნოდარ“, „რა გქვია შენ?“ დაარქივებული 2012-05-01 საიტზე Wayback Machine. იუსტიციის სახლი დაარქივებული 2013-03-02 საიტზე Wayback Machine. ↑ ვაჟის სახელები, ქართული გენეალოგია. დაარქივებულია ორიგინალიდან — 2011-10-11. ციტირების თარიღი: 2011-08-08. ↑ სახელებისა და გვარების სტატისტიკა. სახელმწიფო სერვისების განვითარების სააგენტო. დაარქივებულია ორიგინალიდან — 2012-04-05. ციტირების თარიღი: 2013-01-26.